# **Tema: Samarbeid og konfliktløsning**

God kommunikasjon. Fokus på kroppsspråk, stemmeleie og ord, og hva som påvirker mottager mest. (den rekkefølgen)

**Kommunikasjon** er det som skjer mellom mennesker når de møtes. Ca. 70-80 % av det vi formidler skjer via kroppspråket. Vi sender ut signaler som tolkes av den andre, og vi tar imot informasjon som vi tolker. Mange ting skjer på samme tid og derfor er kommunikasjon komplisert og har kime i seg til misforståelser og konflikter.

Spørsmål til samtale: Hva betyr mest, ord eller kroppsspråk? • Kan vi bestemme over kroppsspråket vårt? • Hva betyr mitt kroppsspråk for andre? • Hva betyr andres kroppsspråk for meg? • Hva tror vi på når det ikke er samsvar mellom ord og kroppsspråk?

**Samarbeid** går på å samarbeide selv om vi er forskjellige. Akseptere at vi er ulike. Husk tusenlappen, uansett hvordan vi er som person er vi like verdifulle.

Øvelse: “Ei rumpe i gulvet”. Formål: Samarbeidstrening. Utstyr: Ingenting Øvelsen er både gøy, og gir trening i samarbeid. Å vise empati handler om å aktivt gå inn i samspill med andre. Elevene deles inn i grupper på ca .4. Leder gir instrukser som gruppa skal følge. F.eks: en rygg, tre føtter og ei hånd i gulvet. Gruppa må bli enige i hvordan de skal løse det. Den gruppa som klarer det raskest, får et poeng. Leder gir ny instruks.

**Konflikt og konfliktløsning**.

• Forklar/spør hva en konflikt er. • Fullfør setningene: • Jeg vil løse konflikter/problemer ved å… • Jeg skal ikke løse konflikter/problemer ved å… • Fortell om en konflikt du er i nå, og beskriv hvordan du kommer til å løse den

“Skal vi fortsette slik, eller skal vi være venner?.. Hva skal til for at vi skal være venner/omgås på en god måte.”

Spørsmål til samtale: Hvordan kan man unngå at en konflikt ender med en vinner og en taper? - Fins det uløselige konflikter? - Hvis den ene parten mener han/hun er i konflikt med noen, men den andre parten sier nei, dette er ikke en konflikt. Hvordan forholder man seg da? Hvem kan bestemme om det er en konflikt eller ikke?

Øvelse: Alle elevene står på ei rekke og lukker øynene. En voksen går bak dem og gir de en “knekk” i knærne osv. Snakker om forventninger.